CELEX: 32011D0333
Language: lt
Date: 1307404800000
Title: 2011/333/ES: 2011 m. birželio 7 d. Komisijos sprendimas dėl ekologinių kriterijų, kuriais remiantis kopijuojamajam ir rašomajam popieriui suteikiamas ES ekologinis ženklas, nustatymo (pranešta dokumentu Nr. C(2011) 3751)  Tekstas svarbus EEE

8.6.2011   
            
            
               LT
            
            
               Europos Sąjungos oficialusis leidinys
            
            
               L 149/12
            
         KOMISIJOS SPRENDIMAS
   2011 m. birželio 7 d.
   dėl ekologinių kriterijų, kuriais remiantis kopijuojamajam ir rašomajam popieriui suteikiamas ES ekologinis ženklas, nustatymo
   (pranešta dokumentu Nr. C(2011) 3751)
   (Tekstas svarbus EEE)
   (2011/332/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               Pagal Reglamentą (EB) Nr. 66/2010 ES ekologinis ženklas gali būti suteikiamas produktams, kurie per visą eksploatavimo ciklą daro mažesnį nei įprasta poveikį aplinkai.
            
         
               (2)
            
            
               Reglamente (EB) Nr. 66/2010 nustatyta, kad kiekvienai produktų grupei turi būti nustatyti konkretūs ES ekologinio ženklo kriterijai.
            
         
               (3)
            
            
               Komisijos sprendimu 1999/554/EB (2) nustatyti ekologiniai kriterijai ir su jais susiję vertinimo bei patikros reikalavimai kopijuojamajam ir rašomajam popieriui. Persvarsčius minėtame sprendime nustatytus kriterijus, Komisijos sprendimu 2002/741/EB (3) patvirtinti nauji kriterijai – jie galioja iki 2011 m. birželio 30 d.
            
         
               (4)
            
            
               Tie kriterijai taip pat persvarstyti atsižvelgiant į technologijų pažangą. Atsižvelgiant į persvarstymo rezultatus, reikėtų iš dalies pakeisti produktų grupės apibrėžtį ir nustatyti naujus ekologinius kriterijus. Šie nauji kriterijai ir su jais susiję vertinimo bei patikros reikalavimai turėtų galioti ketverius metus nuo šio sprendimo priėmimo dienos.
            
         
               (5)
            
            
               Siekiant aiškumo Sprendimas 2002/741/EB turėtų būti pakeistas.
            
         
               (6)
            
            
               Gamintojams, kurių kopijuojamojo ir rašomojo popieriaus produktams ekologinis ženklas suteiktas remiantis Sprendime 2002/741/EB nustatytais kriterijais, reikėtų nustatyti pereinamąjį laikotarpį, kad jie turėtų pakankamai laiko savo produktams pritaikyti prie persvarstytų kriterijų ir reikalavimų. Be to, iki minėto sprendimo galiojimo pabaigos gamintojams turėtų būti leista teikti paraiškas, parengtas remiantis Sprendime 2002/741/EB arba šiame sprendime nustatytais kriterijais.
            
         
               (7)
            
            
               Šiame sprendime nustatytos priemonės atitinka Reglamento (EB) Nr. 66/2010 16 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Produktų grupei „kopijuojamasis ir rašomasis popierius“ priskiriami neperdirbto, be spaudos ženklų, švaraus popieriaus lakštai arba ritiniai ir neperdirbto kartono lakštai, kurių gramatūra ne didesnė kaip 400 g/m2.
   2.   Laikraštinis popierius, šilumai jautrus popierius, fotografinis ir savaiminio kopijavimo popierius, pakavimo, vyniojamasis ir kvapnusis popierius šiai produktų grupei nepriskiriami.
   2 straipsnis
   Šiame sprendime vartojamų sąvokų apibrėžtys:
   Perdirbti plaušai– plaušai, gauti iš gamybos atliekų arba iš namų ūkių, komercinių, pramoninių ar institucinių objektų, kaip galutinių produktų, nebetinkamų naudoti pagal paskirtį, naudotojų, atliekų. Prie perdirbtų plaušų nepriskiriamos vykstant technologiniam procesui susidarančios medžiagos, kurias galima panaudoti tame pačiame technologiniame procese (vietoje susidarančios arba pirktinės popieriaus atraižos ir brokas).
   3 straipsnis
   Kad konkrečiam kopijuojamojo ar rašomojo popieriaus produktui pagal Reglamentą (EB) Nr. 66/2010 būtų galima suteikti ES ekologinį ženklą, jis turi būti priskiriamas šio sprendimo 1 straipsnyje apibrėžtai produktų grupei „kopijuojamasis ir rašomasis popierius“ ir atitikti šio sprendimo priede nustatytus kriterijus ir su jais susijusius vertinimo bei patikros reikalavimus.
   4 straipsnis
   Produktų grupei „kopijuojamasis ir rašomasis popierius“ nustatyti kriterijai ir su jais susiję vertinimo bei patikros reikalavimai galioja ketverius metus nuo šio sprendimo priėmimo dienos.
   5 straipsnis
   Administravimo tikslais produktų grupei „kopijuojamasis ir rašomasis popierius“ suteikiamas kodas 011.
   6 straipsnis
   Sprendimas 2002/741/EB panaikinamas.
   7 straipsnis
   1.   Nukrypstant nuo 6 straipsnio nuostatos, iki šio sprendimo priėmimo dienos pateiktos paraiškos dėl ES ekologinio ženklo suteikimo produktams, priskiriamiems produktų grupei „kopijuojamasis ir rašomasis popierius“, vertinamos pagal Sprendime 2002/741/EB nustatytas sąlygas.
   2.   Nuo šio sprendimo priėmimo dienos, bet ne vėliau kaip 2011 m. birželio 30 d. pateiktos paraiškos dėl ES ekologinio ženklo suteikimo produktams, priskiriamiems produktų grupei „kopijuojamasis ir rašomasis popierius“, gali būti parengtos pagal Sprendime 2002/741/EB arba šiame sprendime nustatytus kriterijus.
   Šios paraiškos vertinamos pagal tuos kriterijus, kuriais remiantis jos parengtos.
   3.   Jeigu ekologinis ženklas suteikiamas pagal paraišką, vertinamą pagal Sprendime 2002/741/EB nustatytus kriterijus, toks ekologinis ženklas gali būti naudojamas dvylika mėnesių nuo šio sprendimo priėmimo dienos.
   8 straipsnis
   Šis sprendimas skirtas valstybėms narėms.
   
      Priimta Briuselyje 2011 m. birželio 7 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 27, 2010 1 30, p. 1.
   
      (2)  OL L 210, 1999 8 10, p. 16.
   
      (3)  OL L 237, 2002 9 5, p. 6.
   
      PRIEDAS
      
         BENDROSIOS NUOSTATOS
      
      
         Kriterijų taikymo tikslai
      
      Taikant šiuos kriterijus visų pirma siekiama mažinti į vandenis išleidžiamų toksinių ir eutrofinių medžiagų kiekį, mažinti energijos vartojimą ir su juo susijusį teršalų išmetimą į orą ir taip sumažinti žalą aplinkai ir pavojus, susijusius su energijos naudojimu (visuotinis atšilimas, rūgštingumo didėjimas, ozono sluoksnio plonėjimas, neatsinaujinančių išteklių išeikvojimas), mažinti žalą aplinkai ir pavojus, susijusius su pavojingų cheminių medžiagų naudojimu, ir taikyti tvaraus valdymo principus, siekiant išsaugoti miškus.
      
         KRITERIJAI
      
      Šie kriterijai nustatyti atsižvelgiant į kiekvieną iš šių aspektų:
      
                  1)
               
               
                  teršalų išmetimas į vandenį ir orą;
               
            
                  2)
               
               
                  energijos sąnaudos;
               
            
                  3)
               
               
                  plaušai – tvari miškotvarka;
               
            
                  4)
               
               
                  pavojingos cheminės medžiagos;
               
            
                  5)
               
               
                  atliekų tvarkymas;
               
            
                  6)
               
               
                  tinkamumas naudoti;
               
            
                  7)
               
               
                  ant pakuotės pateikiama informacija;
               
            
                  8)
               
               
                  ekologinio ženklo etiketėje pateikiama informacija.
               
            Ekologiniai kriterijai taikomi plaušienos gamybai, įskaitant visus sudedamuosius procesus nuo pirminio plaušo (perdirbtos žaliavos) įvežimo pro gamyklos vartus iki plaušienos išvežimo iš plaušienos gamyklos. Popieriaus gamyboje ekologiniai kriterijai taikomi visiems sudedamiesiems procesams nuo plaušienos malimo (perdirbamo popieriaus smulkinimo) iki popieriaus vyniojimo į ritinius.
      Ekologiniai kriterijai netaikomi plaušienos, popieriaus ir žaliavų vežimui, perdirbimui ir pakavimui.
      
         Vertinimo ir patikros reikalavimai
      
      Nurodomi konkretūs vertinimo ir patikros pagal kiekvieną kriterijų reikalavimai.
      Jeigu reikalaujama, kad pareiškėjas pateiktų deklaracijas, dokumentus, tyrimus, bandymų ataskaitas ar kitus atitikties pagal kriterijus įrodymus, tai reiškia, kad visi šie dokumentai gali būti parengti atitinkamai pareiškėjo ir (arba) jo tiekėjo (-ų) ir (arba) jo (jų) tiekėjo (-ų).
      Prireikus galima taikyti kitokius, nei nurodyti pagal kiekvieną kriterijų, bandymų metodus, jeigu paraišką vertinanti kompetentinga institucija patvirtina jų lygiavertiškumą.
      Jeigu įmanoma, bandymus turėtų atlikti laboratorijos, atitinkančios standarto EN ISO 17025 arba jam lygiaverčio standarto bendruosius reikalavimus.
      Siekdama nustatyti atitiktį pagal šiuos kriterijus, kompetentinga institucija atlieka patikras vietoje.
      
         ES EKOLOGINIO ŽENKLO KRITERIJAI
      
      
         1 kriterijus.   Teršalų išmetimas į vandenį ir orą
      
      a)   Cheminis deguonies suvartojimas (angl. chemical oxygen demand, COD), siera (S), azoto oksidai (NOx), fosforas (P)
      Kiekvieną iš šių parametrų atitinkantis teršalų, gaminant plaušieną ir popierių išmetamų į orą ir (arba) vandenį, kiekis įvertinamas taškais (PCOD, PS, PNOx, PP), kaip aprašyta toliau.
      Bet kuris atskiras taškų skaičius (PCOD, PS, PNOx ar PP) yra ne didesnis kaip 1,5.
      Bendras taškų skaičius (Ptotal = PCOD + PS + PNOx + PP) yra ne didesnis kaip 4,0.
      PCOD vertė apskaičiuojama toliau nurodytu būdu (PS, PNOx ir PP vertės apskaičiuojamos taip pat).
      Nustatoma su kiekviena naudojamos plaušienos rūšimi i susijusi svertinė (atsižvelgiant į naudojamą kiekvienos rūšies plaušienos dalį oru džiovintos plaušienos tonoje, plaušiena i) išmatuota COD vertė (CODpulp,i, išreikšta kilogramais oru džiovintos plaušienos tonai) ir visos vertės sudedamos. Tada su visomis plaušienos rūšimis susijusi COD svertinė vertė ir išmatuota su popieriaus gamyba susijusi COD vertė sudedamos ir taip gaunama bendra COD vertė (CODtotal).
      Plaušienos gamybos svertinė COD etaloninė vertė apskaičiuojama taip pat – visų naudojamos plaušienos rūšių svertinių etaloninių verčių suma ir popieriaus gamybos etaloninė vertė sudedamos ir taip gaunama bendra COD etaloninė vertė (CODreftotal). Kiekvienos naudojamos plaušienos rūšies ir popieriaus gamybos etaloninės vertės pateiktos 1 lentelėje.
      Galiausiai bendra COD vertė padalijama iš bendros COD etaloninės vertės:
      
         
      
         1   lentelė
      
      
         Su skirtingų rūšių plaušienos ir popieriaus gamyba susijusių išmetamųjų teršalų etaloninės vertės
      
      
                  Plaušienos rūšis (popierius)
               
               
                  Išmetamieji teršalai (kg/ODT) (1)
                  
               
            
                  CODreference
                  
               
               
                  Sreference
                  
               
               
                  NOxreference
                  
               
               
                  Preference
                  
               
            
                  Balinta cheminė plaušiena (išskyrus sulfitinę)
               
               
                  18,0
               
               
                  0,6
               
               
                  1,6
               
               
                  0,045 (1)
                  
               
            
                  Balinta cheminė plaušiena (sulfitinė)
               
               
                  25,0
               
               
                  0,6
               
               
                  1,6
               
               
                  0,045
               
            
                  Nebalintoji cheminė plaušiena
               
               
                  10,0
               
               
                  0,6
               
               
                  1,6
               
               
                  0,04
               
            
                  Cheminė termomechaninė plaušiena
               
               
                  15,0
               
               
                  0,2
               
               
                  0,3
               
               
                  0,01
               
            
                  Termomechaninė plaušiena/trintos medienos plaušiena
               
               
                  3,0
               
               
                  0,2
               
               
                  0,3
               
               
                  0,01
               
            
                  Perdirbto plaušo plaušiena
               
               
                  2,0
               
               
                  0,2
               
               
                  0,3
               
               
                  0,01
               
            
                  Popierius (neintegruotose gamyklose, kuriose naudojama tik pirkta plaušiena)
               
               
                  1
               
               
                  0,3
               
               
                  0,8
               
               
                  0,01
               
            
                  Popierius (kitose gamyklose)
               
               
                  1
               
               
                  0,3
               
               
                  0,7
               
               
                  0,01
               
            Jeigu toje pačioje jėgainėje bendrai gaminama ir šiluma, ir elektros energija, iš bendros sumos galima atimti gaminant elektros energiją išmetamą S ir NOx kiekį. Gaminant elektros energiją išmetamų teršalų dalį galima apskaičiuoti pagal šią formulę:
      2 x (MWh (elektros energija))/[2 x MWh (elektros energija) + MWh (šiluma)].
      Šioje formulėje elektros energija yra elektros energija, pagaminta bendros šilumos ir elektros energijos gamybos jėgainėje.
      Šioje formulėje šiluma yra grynasis šilumos kiekis, kurį jėgainė tiekia plaušienai (popieriui) gaminti.
      
         Vertinimas ir patikra. Pareiškėjas pateikia išsamius skaičiavimus, kuriais įrodo atitiktį pagal šį kriterijų, ir susijusius pagrindžiamuosius dokumentus, į kuriuos įtraukiamos bandymų ataskaitos, parengtos remiantis šiais bandymų metodais: COD – ISO 6060; NOx – ISO 11564; S(oksiduota) – EPA Nr. 8; S(redukuota) – EPA Nr. 16A; S kiekis mazute – ISO 8754; S kiekis akmens anglyse – ISO 351; P – EN ISO 6878, APAT IRSA CNR 4110 arba Dr. Lange LCK 349.
      Pagrindžiamuosiuose dokumentuose nurodomas matavimo dažnumas ir pateikiamas COD, P, S ir NOx taškų skaičiaus apskaičiavimas. Dokumentuose nurodomas visas išmetamas S ir NOx kiekis, susidarantis gaminant plaušieną ir popierių, įskaitant ne gamybos vietoje generuojamą garą, išskyrus su elektros energijos gamyba susijusius išmetamuosius teršalus. Į matavimus įtraukiami regeneravimo katilai, kalkių degimo krosnys, garo katilai ir nemalonaus kvapo dujų deginimo krosnys. Įvertinamas pasklidžiųjų išmetamųjų teršalų kiekis. Į ataskaitoje pateiktas išmetamos į aplinkos orą S vertes įtraukiami oksiduotos ir redukuotos S (dimetilsulfido, metiltiolio, vandenilio sulfido ir pan.) kiekiai. Išmetamus S kiekius, susijusius su šiluminės energijos gamyba iš mazuto, akmens anglių ir kito išorės kuro, kuriame S kiekis yra žinomas, galima ne matuoti, o apskaičiuoti, ir į juos būtina atsižvelgti.
      Į vandenį išleidžiamų teršalų kiekiui nustatyti imami gamykloje arba komunalinių nuotekų valymo įmonėje išvalytų nuotekų nefiltruoti ir nenusodinti mėginiai. Matavimų laikotarpis grindžiamas dvylikos mėnesių trukmės gamyba. Jeigu gamykla yra nauja arba po rekonstrukcijos, matavimai atliekami ne trumpiau kaip 45 stabilaus gamyklos darbo dienas iš eilės. Matavimai turi būti reprezentatyvūs atitinkamam laikotarpiui.
      Kadangi integruotose gamyklose sunku gauti atskiras plaušienos ir popieriaus gamybos taršos vertes, jeigu yra tik bendras plaušienos ir popieriaus gamybos taršos rodiklis, plaušienos gamybos taršos vertės prilyginamos nuliui, o į popieriaus gamyklos taršos vertę įtraukiama ir plaušienos, ir popieriaus gamyba.
      b)   Adsorbuojamieji organiniai halogenidai (AOX)
      
                  —
               
               
                  Iki 2013 m. kovo 31 d. AOX kiekis, išmetamas gaminant bet kurios naudojamos rūšies plaušieną, turi būti ne didesnis kaip 0,20 kg/ODT.
               
            
                  —
               
               
                  Nuo 2013 m. balandžio 1 d. iki šio sprendimo galiojimo laikotarpio pabaigos AOX kiekis, išmetamas gaminant bet kurios naudojamos rūšies plaušieną, turi būti ne didesnis kaip 0,17 kg/ODT.
               
            
         Vertinimas ir patikra. Pareiškėjas pateikia bandymų ataskaitas, parengtas remiantis bandymų metodu AOX ISO 9562, išsamius skaičiavimus, įrodančius atitiktį pagal šį kriterijų, ir susijusius pagrindžiamuosius dokumentus.
      Pagrindžiamuosiuose dokumentuose nurodomas matavimo dažnumas. AOX kiekis matuojamas tik tuose procesuose, kuriuose plaušienai balinti naudojami chloro junginiai. AOX kiekio nereikia matuoti neintegruotosios popieriaus gamybos nuotekose, nebalinamos plaušienos gamybos nuotekose ar kai balinama medžiagomis, kurių sudėtyje nėra chloro.
      Matuojant imami gamykloje arba komunalinių nuotekų valymo įmonėje išvalytų nuotekų nefiltruoti ir nenusodinti mėginiai. Matavimų laikotarpis grindžiamas dvylikos mėnesių trukmės gamyba. Jeigu gamykla yra nauja arba po rekonstrukcijos, matavimai atliekami ne trumpiau kaip 45 stabilaus gamyklos darbo dienas iš eilės. Matavimai turi būti reprezentatyvūs atitinkamam laikotarpiui.
      c)   CO2
      
      Naudojant neatsinaujinančius išteklius išmetamas anglies dioksido kiekis turi neviršyti 1 000 kg vienai pagaminto popieriaus tonai, įskaitant anglies dioksidą, išmetamą gaminant elektros energiją (gamybos vietoje arba už jos ribų),. Neintegruotose gamyklose (kuriose naudojama tik perkama komercinė plaušiena) išmetamųjų teršalų kiekis neturi viršyti 1 100 kg tonai. Išmetamųjų teršalų kiekis apskaičiuojamas kaip gaminant plaušieną ir popierių išmetamų teršalų kiekių suma.
      
         Vertinimas ir patikra. Pareiškėjas pateikia atitiktį pagal šį kriterijų įrodančius išsamius skaičiavimus ir susijusius pagrindžiamuosius dokumentus.
      Pareiškėjas pateikia į orą išmetamo anglies dioksido kiekio duomenis. Į juos įtraukiami duomenys, susiję su visais neatsinaujinančiais kuro ištekliais, naudojamais plaušienos ir popieriaus gamybai, taip pat teršalai, išmetami gaminant elektros energiją (gamybos vietoje ar už jos ribų).
      Skaičiuojant CO2 kiekį, susidarantį deginant kurą, naudojami šie taršos koeficientai:
      
         2 lentelė
      
      
                  Kuras
               
               
                  Išmetamas CO2 iškastinio kuro kiekis
               
               
                  Matavimo vienetas
               
            
                  Akmens anglis
               
               
                  95
               
               
                  g CO2 iškastinio kuro/MJ
               
            
                  Žalia nafta
               
               
                  73
               
               
                  g CO2 iškastinio kuro/MJ
               
            
                  Mazutas Nr. 1
               
               
                  74
               
               
                  g CO2 iškastinio kuro/MJ
               
            
                  Mazutas Nr. 2–5
               
               
                  77
               
               
                  g CO2 iškastinio kuro/MJ
               
            
                  Suskystintos naftos dujos
               
               
                  69
               
               
                  g CO2 iškastinio kuro/MJ
               
            
                  Gamtinės dujos
               
               
                  56
               
               
                  g CO2 iškastinio kuro/MJ
               
            
                  Elektros energija iš tinklo
               
               
                  400
               
               
                  g CO2 iškastinio kuro/kWh
               
            Skaičiavimų arba masės balanso laikotarpis grindžiamas dvylikos mėnesių trukmės gamyba. Jeigu gamykla yra nauja arba po rekonstrukcijos, skaičiavimai grindžiami ne trumpesniu kaip 45 stabilaus gamyklos darbo dienų iš eilės laikotarpiu. Skaičiavimai turi būti reprezentatyvūs atitinkamam laikotarpiui.
      Skaičiuojant išmetamo CO2 kiekį neįtraukiamas iš atsinaujinančių energijos išteklių pagamintos įsigytos ir gamybos procesams sunaudotos energijos kiekis (2). Pareiškėjas pateikia atitinkamus dokumentus, įrodančius, kad gamykloje naudojama arba iš išorės įsigyjama šios rūšies energija.
      
         2 kriterijus.   Energijos sąnaudos
      
      a)   Elektros energijos sąnaudos
      Plaušienos ir popieriaus gamybos elektros energijos sąnaudos išreiškiamos taškais (PE), kaip išdėstyta toliau.
      Taškų skaičius PE yra ne didesnis kaip 1,5.
      PE apskaičiuojamas kaip nurodyta toliau.
      Skaičiavimas plaušienos gamybai. Su kiekviena naudojamos plaušienos rūšimi i susijusios elektros energijos sąnaudos (Epulp, i, išreiškiamos kWh/ODT) apskaičiuojamos taip:
      Epulp, i = įmonėje pagaminta elektros energija + pirkta elektros energija – parduota elektros energija.
      Skaičiavimas popieriaus gamybai. Panašiai apskaičiuojamos ir su popieriaus gamyba susijusios elektros energijos sąnaudos (Epaper):
      Epaper = įmonėje pagaminta elektros energija + pirkta elektros energija – parduota elektros energija.
      Galiausiai taškai, apskaičiuoti plaušienos ir popieriaus gamybai, sudedami ir taip gaunamas bendras taškų skaičius (PE):
      
         
      Kadangi integruotose gamyklose sunku gauti atskiras plaušienos ir popieriaus gamybos elektros energijos sąnaudų vertes, jeigu yra tik bendras plaušienos ir popieriaus gamybos sąnaudų rodiklis, plaušienos gamybos sąnaudų vertės prilyginamos nuliui, o į popieriaus gamyklos elektros energijos sąnaudų vertę įtraukiama ir plaušienos, ir popieriaus gamyba.
      b)   Kuras (šiluminė energija)
      Plaušienos ir popieriaus gamybos kuro sąnaudos išreiškiamos taškais (PF) kaip išdėstyta toliau.
      Taškų skaičius PF yra ne didesnis kaip 1,5.
      PF apskaičiuojamas kaip nurodyta toliau.
      Skaičiavimas plaušienos gamybai. Su kiekviena naudojamos plaušienos rūšimi i susijusios kuro sąnaudos (Fpulp, i, išreiškiamos kWh/ODT) apskaičiuojamos taip:
      Fpulp, i = įmonėje pagamintas kuras + pirktas kuras – parduotas kuras – 1,25 × įmonėje pagaminta elektros energija.
      
         Pastaba.
      Gaminant mechaninę plaušieną dydžio Fpulp, i (ir jo įtakos skaičiuojant PF, pulp) skaičiuoti nereikia, išskyrus atvejį, kai mechaninė plaušiena yra prekinė oru džiovinta plaušiena, kurioje yra bent 90 % sausos medžiagos.
      Kuro sąnaudos, susijusios su parduotos šiluminės energijos gamyba, pridedamos prie parduoto kuro, nurodyto pirmiau pateiktoje formulėje.
      Skaičiavimas popieriaus gamybai. Panašiai apskaičiuojamos ir su popieriaus gamyba susijusios kuro sąnaudos (Fpaper, išreiškiamos kWh/ODT):
      Fpaper = įmonėje pagamintas kuras + pirktas kuras – parduotas kuras – 1,25 × įmonėje pagaminta elektros energija.
      Galiausiai taškai, apskaičiuoti plaušienos ir popieriaus gamybai, sudedami ir taip gaunamas bendras taškų skaičius (PF):
      
         
      3   lentelė
      
         Elektros energijos ir kuro sąnaudų etaloninės vertės
      
      
                  Plaušienos rūšis
               
               
                  Kuro sąnaudos, kWh/ODT
                  Freference
                  
               
               
                  Elektros energijos sąnaudos, kWh/ODT
                  Ereference
                  
               
            
                  Cheminė plaušiena
               
               
                  4 000
                  
                     Pastaba. Prekinei oru džiovintai plaušienai, kurioje yra bent 90 % sausos medžiagos (oru džiovinta prekinė plaušiena), šią vertę galima padidinti 25 %, atsižvelgiant į energijos sąnaudas džiovinimui
               
               
                  800
               
            
                  Mechaninė plaušiena
               
               
                  900
                  
                     Pastaba. Ši vertė taikoma tik oru džiovintai prekinei plaušienai
               
               
                  1 900
               
            
                  Cheminė termomechaninė plaušiena
               
               
                  1 000
               
               
                  2 000
               
            
                  Perdirbto plaušo plaušiena
               
               
                  1 800
                  
                     Pastaba. Oru džiovintai prekinei plaušienai šią vertę galima padidinti 25 %, atsižvelgiant į energijos sąnaudas džiovinimui
               
               
                  800
               
            
                  Popieriaus rūšis
               
               
                  Kuro sąnaudos
                  kWh/t
               
               
                  Elektros energijos sąnaudos
                  kWh/t
               
            
                  Nedengtas plonas bemedienis
                  popierius. Žurnalinis popierius (SC)
               
               
                  1 800
               
               
                  600
               
            
                  Kreidinis plonas bemedienis
                  popierius. Kreidinis žurnalinis popierius (LWC, MWC)
               
               
                  1 800
               
               
                  800
               
            
         Vertinimas ir patikra (taikoma a ir b punktams). Pareiškėjas pateikia išsamius atitiktį pagal šį kriterijų įrodančius skaičiavimus ir visus susijusius pagrindžiamuosius dokumentus. Pateikiant duomenis, be kitų dalykų, nurodomos bendros elektros energijos ir kuro sąnaudos.
      Pareiškėjas apskaičiuoja visas energijos sąnaudas, suskirstydamas jas į plaušienos ir popieriaus gamybos šiluminės energijos (kuro) ir elektros energijos sąnaudas, įskaitant energijos sąnaudas spaustuviniams dažams pašalinti iš makulatūros, iš kurios gaminamas perdirbtas popierius. Energija, naudojama žaliavoms vežti, perdirbti ir popieriui pakuoti, skaičiuojant energijos sąnaudas neįtraukiama.
      Į bendrą šiluminę energiją įtraukiama energija, gauta iš visų rūšių pirktinio kuro. Į ją taip pat įtraukiama šiluminė energija, gauta gamybos vietoje deginant tirpalus ir atliekas (pvz., medienos atliekas, pjuvenas, tirpalus, makulatūrą, popieriaus broką) bei įmonėje gaminant elektros energiją atgauta šiluminė energija; tačiau paraiškos teikėjas, skaičiuodamas bendras šiluminės energijos sąnaudas, turi įvertinti tik 80 % iš šių šaltinių gaunamos šiluminės energijos.
      Elektros energija – tai grynoji iš elektros tinklo gauta elektros energija ir įmonėje pagaminta elektros energija, išmatuota kaip elektrinė galia. Nuotekų valymui sunaudota elektros energija neįtraukiama.
      Jeigu garas generuojamas naudojant elektrą kaip šilumos šaltinį, apskaičiuojama garo šiluminės energijos vertė, ji padalijama iš 0,8 ir pridedama prie bendrų kuro sąnaudų.
      Kadangi integruotose gamyklose sunku gauti atskiras plaušienos ir popieriaus gamybos kuro (šiluminės energijos) sąnaudų vertes, jeigu yra tik bendras plaušienos ir popieriaus gamybos sąnaudų rodiklis, plaušienos gamybos sąnaudų vertės prilyginamos nuliui, o į popieriaus gamyklos kuro (šiluminės energijos) sąnaudų vertę įtraukiama ir plaušienos, ir popieriaus gamyba.
      
         3 kriterijus.   Plaušai – tvari miškotvarka
      
      Popieriui gaminti naudojama žaliava gali būti perdirbti arba pirminiai plaušai.
      Pirminiai plaušai turi turėti galiojančius tvarios miškotvarkos ir kilmės patvirtinimo sertifikatus, išduotus pagal nepriklausomą trečiųjų šalių sertifikavimo sistemą, pvz., FSC, PEFC arba lygiavertę sistemą.
      Tačiau, jeigu pagal sertifikavimo sistemas produkte arba gamybos linijoje leidžiama sertifikuotą žaliavą maišyti su nesertifikuota, nesertifikuotos žaliavos dalis turi būti ne didesnė kaip 50 % Tokiai nesertifikuotai žaliavai taikoma patikros sistema, kuria užtikrinama, kad žaliava būtų gauta iš teisėto šaltinio ir atitiktų visus kitus jai taikomus sertifikavimo sistemos reikalavimus.
      Tvarios miškotvarkos ir (arba) kilmės patvirtinimo sertifikatus išduodančios sertifikavimo įstaigos akredituojamos (pripažįstamos) pagal tą sertifikavimo sistemą.
      
         Vertinimas ir patikra. Pareiškėjas pateikia atitinkamus dokumentus, kuriuose nurodytos plaušienai ir popieriui gaminti naudojamų plaušų rūšys, kiekiai ir kilmė.
      Jeigu naudojami pirminiai plaušai, produktas turi turėti galiojančius tvarios miškotvarkos ir kilmės patvirtinimo sertifikatus, išduotus pagal nepriklausomą trečiųjų šalių sertifikavimo sistemą, pvz., PEFC, FSC arba lygiavertę sistemą. Jeigu produkte arba gamybos linijoje naudojama nesertifikuota žaliava, turi būti pateikti įrodymai, kad nesertifikuotos žaliavos dalis yra mažesnė kaip 50 % ir kad jai taikoma patikros sistema, kuria užtikrinama, kad žaliava būtų gauta iš teisėto šaltinio ir atitiktų visus kitus jai taikomus sertifikavimo sistemos reikalavimus.
      Jeigu naudojami perdirbti plaušai, pareiškėjas pateikia deklaraciją, nurodydamas produkte naudojamą vidutinį atskirų rūšių makulatūros kiekį pagal standartą EN 643 arba jam lygiavertį standartą. Pareiškėjas pateikia deklaraciją, kad nebuvo naudojamos nuosavos arba pirktinės popieriaus atraižos ir brokas.
      
         4 kriterijus.   Draudžiamos ir ribojamos cheminės medžiagos ir mišiniai
      
      
         Vertinimas ir patikra. Pareiškėjas pateikia plaušienos ir popieriaus gamyboje naudojamų cheminių produktų sąrašą ir atitinkamus dokumentus (pvz., saugos duomenų lapus). Šiame sąraše nurodomas visų gamybos procese naudojamų cheminių medžiagų kiekis, paskirtis ir tiekėjai.
      a)   Pavojingos cheminės medžiagos ir mišiniai
      Pagal Reglamento (EB) Nr. 66/2010 6 straipsnio 6 dalį produkto sudėtyje neturi būti Europos Parlamento ir Tarybos reglamento (EB) Nr. 1907/2006 (3) 57 straipsnyje nurodytų cheminių medžiagų, nei cheminių medžiagų ir mišinių, atitinkančių priskyrimo toliau nurodytoms pavojingumo klasėms arba kategorijoms kriterijus.
      Pavojingumo ir rizikos frazių sąrašas
      
                  GHS pavojingumo frazė (4)
                  
               
               
                  ES rizikos frazė (5)
                  
               
            
                  H300 Mirtina prarijus
               
               
                  R28
               
            
                  H301 Toksiška prarijus
               
               
                  R25
               
            
                  H304 Prarijus ir patekus į kvėpavimo takus, gali sukelti mirtį
               
               
                  R65
               
            
                  H310 Mirtina susilietus su oda
               
               
                  R27
               
            
                  H311 Toksiška susilietus su oda
               
               
                  R24
               
            
                  H330 Mirtina įkvėpus
               
               
                  R23/26
               
            
                  H331 Toksiška įkvėpus
               
               
                  R23
               
            
                  H340 Gali sukelti genetinius defektus
               
               
                  R46
               
            
                  H341 Įtariama, kad gali sukelti genetinius defektus
               
               
                  R68
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H361f Įtariama, kad gali pakenkti vaisingumui
               
               
                  R62
               
            
                  H361d Įtariama, kad gali pakenkti negimusiam kūdikiui
               
               
                  R63
               
            
                  H361fd Įtariama, kad gali pakenkti vaisingumui. Įtariama, kad gali pakenkti negimusiam kūdikiui
               
               
                  R62–63
               
            
                  H362 Gali pakenkti žindomam vaikui
               
               
                  R64
               
            
                  H370 Kenkia organams
               
               
                  R39/23/24/25/26/27/28
               
            
                  H371 Gali pakenkti organams
               
               
                  R68/20/21/22
               
            
                  H372 Kenkia organams, jeigu medžiaga veikia ilgai arba kartotinai
               
               
                  R48/25/24/23
               
            
                  H373 Gali pakenkti organams, jeigu medžiaga veikia ilgai arba kartotinai
               
               
                  R48/20/21/22
               
            
                  H400 Labai toksiška vandens organizmams
               
               
                  R50
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
                  EUH059 Pavojinga ozono sluoksniui
               
               
                  R59
               
            
                  EUH029 Kontaktuodama su vandeniu išskiria toksiškas dujas
               
               
                  R29
               
            
                  EUH031 Kontaktuodama su rūgštimis išskiria toksiškas dujas
               
               
                  R31
               
            
                  EUH032 Kontaktuodama su rūgštimis išskiria labai toksiškas dujas
               
               
                  R32
               
            
                  EUH070 Toksiška patekus į akis
               
               
                  R39–41
               
            
                  Nei plaušienai, nei popieriui negalima naudoti prekinių dažų ar dažiklių, apdailos agentų, pagalbinių ar dengiamųjų medžiagų, kurioms priskirta arba paraiškos pateikimo dieną gali būti priskirta pavojingumo frazė H317 – „Gali sukelti alerginę odos reakciją“.
               
               
                  R43
               
            Cheminių medžiagų ir mišinių, kurių savybės apdorojant pasikeičia (pvz., jie tampa biologiškai nebeprieinami, įvyksta cheminių pakitimų) taip, kad nustatytas pavojus išnyksta, naudojimui pirmiau nurodytas reikalavimas netaikomas.
      Cheminių medžiagų ir mišinių, kuriems gali būti arba yra priskirta kuri nors pirmiau nurodytų pavojingumo arba rizikos frazių ir kurie atitinka priskyrimo pavojingumo klasėms arba kategorijoms kriterijus, taip pat cheminių medžiagų, atitinkančių Reglamento (EB) Nr. 1907/2006 57 straipsnio a, b arba c punkte nustatytus kriterijus, koncentracijos ribos neviršija bendrųjų arba konkrečių koncentracijos ribų, nustatytų pagal Reglamento (EB) Nr. 1272/2008 10 straipsnį. Jeigu nustatytos konkrečios koncentracijos ribos, jos taikomos vietoje bendrųjų koncentracijos ribų.
      Cheminių medžiagų, atitinkančių Reglamento (EB) Nr. 1907/2006 57 straipsnio d, e arba f punkte nustatytus kriterijus, koncentracijos riba turi neviršyti 0,1 % pagal masę.
      
         Vertinimas ir patikra. Pareiškėjas įrodo atitiktį pagal šį kriterijų pateikdamas duomenis apie technologiniame procese naudojamų cheminių medžiagų kiekį (kg/pagaminto popieriaus ODT) ir įrodydamas, kad pagal šį kriterijų nurodytų cheminių medžiagų kiekis galutiniame produkte neviršija nustatytų koncentracijos ribų. Cheminių medžiagų ir mišinių koncentracijos ribos nurodomos pagal Reglamento (EB) Nr. 1907/2006 31 straipsnį parengtuose saugos duomenų lapuose.
      b)   Cheminės medžiagos, įtrauktos į sąrašą pagal Reglamento (EB) Nr. 1907/2006 59 straipsnio 1 dalį
      Jeigu cheminės medžiagos įvardytos kaip labai didelį susirūpinimą keliančios medžiagos ir įtrauktos į Reglamento (EB) Nr. 1907/2006 59 straipsnyje nurodytą sąrašą ir jeigu tokių cheminių medžiagų koncentracija mišiniuose, gaminiuose arba homogeninėse sudėtinių gaminių dalyse yra didesnė kaip 0,1 %, joms netaikomos išimtys, leidžiančios nukrypti nuo Reglamento (EB) Nr. 66/2010 6 straipsnio 6 dalies a punkto draudžiamosios nuostatos. Jeigu koncentracija mažesnė kaip 0,1 %, taikomos konkrečios koncentracijos ribos, nustatytos pagal Reglamento (EB) Nr. 1272/2008 10 straipsnį.
      
         Vertinimas ir patikra. Cheminių medžiagų, kurios įvardytos kaip labai didelį susirūpinimą keliančios medžiagos ir kurios pagal Reglamento (EB) Nr. 1907/2006 59 straipsnį įtrauktos į pasiūlytų medžiagų sąrašą, sąrašas skelbiamas
      http://echa.europa.eu/chem_data/authorisation_process/candidate_list_table_en.asp.
      Remiamasi paraiškos pateikimo dieną galiojančiu sąrašu.
      Pareiškėjas įrodo atitiktį pagal šį kriterijų pateikdamas duomenis apie technologiniame procese naudojamų cheminių medžiagų kiekį (kg/ODT) ir įrodydamas, kad pagal šį kriterijų nurodytų cheminių medžiagų kiekis galutiniame produkte neviršija nustatytų koncentracijos ribų. Pagal Reglamento (EB) Nr. 1907/2006 31 straipsnį koncentracija nurodoma saugos duomenų lapuose.
      c)   Chloras
      Chloro dujos nenaudojamos kaip balinimo priemonė. Šis reikalavimas netaikomas su chloro dioksido gamyba ir naudojimu susijusioms chloro dujoms.
      
         Vertinimas ir patikra. Pareiškėjas pateikia plaušienos gamintojo (-ų) deklaraciją (-as), kad chloro dujos nebuvo naudotos kaip balinimo priemonė. Pastaba. Nors šis reikalavimas taikomas ir perdirbtų plaušų balinimui, pripažįstama, kad ankstesniame būvio cikle plaušai galėjo būti balinami chloro dujomis.
      d)   Alkilfenoletoksilatai (APEO)
      Alkilfenoletoksilatų ir kitų alkilfenolių darinių nededama į valomąsias chemines medžiagas, spaudos dažams šalinti skirtas chemines medžiagas, putodaros inhibitorius, dispergentus ar dangas. Alkilfenolių dariniai apibrėžiami kaip cheminės medžiagos, kurias skaidant susidaro alkilfenoliai.
      
         Vertinimas ir patikra. Pareiškėjas pateikia cheminės medžiagos tiekėjo (-ų) deklaraciją (-as), kad į šiuos produktus nedėta alkilfenoletoksilatų ar kitų alkilfenolių darinių.
      e)   Liekamieji monomerai
      Bendras liekamųjų monomerų (išskyrus akrilamidą), kuriems priskirta arba gali būti priskirta kuri nors iš toliau nurodytų rizikos frazių (ar jų derinys) ir kurių yra dangų, išlaikomųjų priemonių, stiprinamųjų priemonių, hidrofobinių priedų ar cheminių medžiagų, naudojamų vandeniui valyti įmonėje ar už jos ribų, sudėtyje, koncentracija neviršija 100 mln. d. (skaičiuojama pagal sausąjį likutį).
      
                  Pavojingumo frazė (6)
                  
               
               
                  Rizikos frazė (7)
                  
               
            
                  H340 Gali sukelti genetinius defektus
               
               
                  R46
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H400 Labai toksiška vandens organizmams
               
               
                  R50/50–53
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            Dangų, išlaikomųjų priemonių, stiprinamųjų priemonių, hidrofobinių priedų ar cheminių medžiagų, naudojamų vandeniui valyti įmonėje ar už jos ribų, sudėtyje akrilamido koncentracija yra ne didesnė kaip 700 mln. d. (skaičiuojama pagal sausąjį likutį).
      Kompetentinga institucija gali leisti pareiškėjui šių reikalavimų netaikyti cheminėms medžiagoms, naudojamoms vandeniui valyti už įmonės ribų.
      
         Vertinimas ir patikra. Pareiškėjas pateikia atitikties pagal šį kriterijų deklaraciją ir atitinkamus dokumentus (pvz., saugos duomenų lapus).
      f)   Plovikliai, naudojami spaustuviniams dažams pašalinti
      Visi plovikliai, naudojami spaustuviniams dažams pašalinti, turi būti galiausiai biologiškai skylantys (žr. toliau nurodytus bandymų metodus ir atitikties lygius).
      
         Vertinimas ir patikra. Pareiškėjas pateikia atitikties pagal šį kriterijų deklaraciją ir kiekvieno susijusio ploviklio saugos duomenų lapus arba bandymų ataskaitas, kuriose nurodomas bandymo metodas, slenkstis ir padaryta išvada, taikant vieną iš OECD 302 A–C (arba pagal lygiaverčius ISO standartus nustatytų) bandymų metodų ir šiuos atitikties lygius: skilimas (įskaitant adsorbciją) per 28 paras yra ne mažesnis kaip 70 % taikant 302 A arba B metodą ir ne mažesnis kaip 60 % taikant 302 C metodą.
      g)   Biocidai
      Veiklieji biocidinių arba biostatinių medžiagų komponentai, naudojami kovai su gleives gaminančiais organizmais vandens su plaušais cirkuliacijos sistemose, neturi būti biologiškai kaupiamieji. Biocidų galimybė biologiškai kauptis apibūdinama dydžiu log Pow (oktanolio ir vandens pasiskirstymo koeficiento logaritmas) (< 3,0) arba eksperimentiniu būdu nustatytu biokoncentracijos koeficientu (angl. BCF) (≤ 100).
      
         Vertinimas ir patikra. Pareiškėjas pateikia atitikties pagal šį kriterijų deklaraciją ir susijusios medžiagos saugos duomenų lapą arba bandymų pagal OECD 107, 117 arba 305 A–E bandymų metodus ataskaitą, kurioje nurodomas bandymo metodas, slenkstis ir padaryta išvada.
      h)   Azodažikliai
      Remiantis Reglamento (EB) Nr. 1907/2006 XVII priedu, nenaudojama azodažiklių, galinčių skilti į bet kurį iš toliau nurodytų aromatinių aminų:
      
                  
                              1.
                           
                           
                              4-amino bifenilas
                           
                        
               
                  (92–67–1)
               
            
                  
                              2.
                           
                           
                              benzidinas
                           
                        
               
                  (92–87–5)
               
            
                  
                              3.
                           
                           
                              4-chlor-o-toluidinas
                           
                        
               
                  (95–69–2)
               
            
                  
                              4.
                           
                           
                              2-naftilaminas
                           
                        
               
                  (91–59–8)
               
            
                  
                              5.
                           
                           
                              o-aminoazotoluenas
                           
                        
               
                  (97–56–3)
               
            
                  
                              6.
                           
                           
                              2-amino-4-nitrotoluenas
                           
                        
               
                  (99–55–8)
               
            
                  
                              7.
                           
                           
                              p-chloranilinas
                           
                        
               
                  (106–47–8)
               
            
                  
                              8.
                           
                           
                              2,4-diaminoanizolas
                           
                        
               
                  (615–05–4)
               
            
                  
                              9.
                           
                           
                              4,4’-diaminodifenilmetanas
                           
                        
               
                  (101–77–9)
               
            
                  
                              10.
                           
                           
                              3,3′-dichlorobenzidinas
                           
                        
               
                  (91–94–1)
               
            
                  
                              11.
                           
                           
                              3,3′-dimetoksibenzidinas
                           
                        
               
                  (119–90–4)
               
            
                  
                              12.
                           
                           
                              3,3′-dimetilbenzidinas
                           
                        
               
                  (119–93–7)
               
            
                  
                              13.
                           
                           
                              3,3′-dimetil-4,4′-diaminodifenilmetanas
                           
                        
               
                  (838–88–0)
               
            
                  
                              14.
                           
                           
                              p-krezidinas
                           
                        
               
                  (120–71–8)
               
            
                  
                              15.
                           
                           
                              4,4′-metilen-bis-(2-chloranilinas)
                           
                        
               
                  (101–14–4)
               
            
                  
                              16.
                           
                           
                              4,4′-oksidianilinas
                           
                        
               
                  (101–80–4)
               
            
                  
                              17.
                           
                           
                              4,4′-tiodianilinas
                           
                        
               
                  (139–65–1)
               
            
                  
                              18.
                           
                           
                              o-toluidinas
                           
                        
               
                  (95–53–4)
               
            
                  
                              19.
                           
                           
                              2,4-diamintoluenas
                           
                        
               
                  (95–80–7)
               
            
                  
                              20.
                           
                           
                              2,4,5-trimetilanilinas
                           
                        
               
                  (137–17–7)
               
            
                  
                              21.
                           
                           
                              4-aminoazobenzenas
                           
                        
               
                  (60–09–3)
               
            
                  
                              22.
                           
                           
                              o-anizidinas
                           
                        
               
                  (90–04–0)
               
            
         Vertinimas ir patikra. Pareiškėjas pateikia atitikties pagal šį kriterijų deklaraciją.
      i)   Metalų junginių dažikliai ir pigmentai
      Nenaudojama švino, vario, chromo, nikelio arba aliuminio pagrindu pagamintų dažų ir pigmentų. Tačiau gali būti naudojami vario ftalocianino dažai ir pigmentai.
      
         Vertinimas ir patikra. Pareiškėjas pateikia atitikties deklaraciją.
      j)   Jonų priemaišos dažikliuose
      Jonų priemaišų koncentracija dažikliuose ne didesnė kaip: Ag – 100 mln. d., As – 50 mln. d., Ba – 100 mln. d., Cd – 20 mln. d., Co – 500 mln. d., Cr – 100 mln. d., Cu – 250 mln. d., Fe – 2 500 mln. d., Hg – 4 mln. d., Mn – 1 000 mln. d., Ni – 200 mln. d., Pb – 100 mln. d., Se – 20 mln. d., Sb – 50 mln. d., Sn – 250 mln. d., Zn – 1 500 mln. d.
      
         Vertinimas ir patikra. Pareiškėjas pateikia atitikties deklaraciją.
      
         5 kriterijus.   Atliekų tvarkymas
      
      Visose plaušienos ir popieriaus gamybos vietose taikoma atliekų (kaip apibrėžta atitinkamų plaušienos ir popieriaus gamybos vietų reguliavimo institucijų) ir liekamųjų produktų, susijusių su ekologiniu ženklu ženklinamų produktų gamyba, tvarkymo sistema. Sistema turi būti patvirtinta dokumentais arba paaiškinta paraiškoje, pateikiant bent šią informaciją:
      
                  —
               
               
                  perdirbamų medžiagų atskyrimo iš atliekų ir jų perdirbimo procedūros,
               
            
                  —
               
               
                  medžiagų atgavimo kitais tikslais, pvz., deginti technologiniam garui arba šilumai gauti arba naudoti žemės ūkyje, procedūros,
               
            
                  —
               
               
                  pavojingų atliekų (kaip apibrėžta atitinkamų plaušienos ir popieriaus gamybos įmonių veiklos reguliavimo institucijų) tvarkymo procedūros.
               
            
         Vertinimas ir patikra. Pareiškėjas pateikia išsamų kiekvienos susijusios gamybos vietos atliekų tvarkymo procedūrų aprašymą ir atitikties pagal šį kriterijų deklaraciją.
      
         6 kriterijus.   Tinkamumas naudoti
      
      Produktas turi būti tinkamas naudoti pagal paskirtį.
      
         Vertinimas ir patikra. Pareiškėjas pateikia tinkamus atitiktį pagal šį kriterijų įrodančius dokumentus. Bandymų metodai turi atitikti vieną iš šių standartų:
      
                  —
               
               
                  kopijuojamasis popierius – EN 12281 – Spaudos ir rašomasis popierius. Sausojo ryškinimo kopijavimo popieriui keliami reikalavimai,
               
            
                  —
               
               
                  ritininis popierius – EN 12858 – Popierius. Spaudos ir rašomasis popierius. Ritininiam popieriui keliami reikalavimai.
               
            Produktas turi atitikti ilgalaikiškumo reikalavimus, nustatytus taikomuose standartuose. Naudojimo vadove turi būti nurodyti ilgalaikiškumo vertinimo norminiai reikalavimai ir standartai.
      Vietoje minėtų metodų gamintojai gali garantuoti savo produktų tinkamumą naudoti pateikdami popieriaus kokybę įrodančius tinkamus dokumentus pagal standartą EN ISO/IEC 17050–1:2004, kuriame pateikti bendrieji reikalavimai, taikomi tiekėjo deklaracijai dėl atitikties norminiams dokumentams.
      
         7 kriterijus.   Ant pakuotės pateikiama informacija
      
      Ant produkto pakuotės pateikiama tokia informacija:
      
         „Rinkite makulatūrą ir grąžinkite perdirbti.“
      
      Be to, jeigu naudojami perdirbti plaušai, gamintojas prie ES ekologinio ženklo pateikia sakinį, kuriuo nurodoma mažiausia perdirbtų plaušų dalis procentais.
      
         Vertinimas ir patikra. Pareiškėjas pateikia produkto pakuotės, ant kurios pateikta reikiama informacija, pavyzdį.
      
         8 kriterijus.   ES ekologinio ženklo etiketėje pateikiama informacija
      
      Neprivaloma etiketė, kurioje yra teksto langelis su tokiu įrašu:
      
                  „—
               
               
                  Susijęs su maža oro ir vandens tarša,
               
            
                  —
               
               
                  Naudojami sertifikuoti plaušai IR (ARBA) Naudojami perdirbti plaušai (atsižvelgiant į konkretų atvejį),
               
            
                  —
               
               
                  Apribotas pavojingų cheminių medžiagų kiekis“.
               
            Neprivalomos etiketės su teksto langeliu naudojimo gairės pateiktos Ekologinio ženklo naudojimo gairėse, paskelbtose interneto svetainėje:
      http://ec.europa.eu/environment/ecolabel/promo/pdf/logo%20guidelines.pdf.
      
         Vertinimas ir patikra. Pareiškėjas pateikia produkto pakuotės su ženklu pavyzdį ir atitikties pagal šį kriterijų deklaraciją.
      
         (1)  Jeigu galima įrodyti, kad dėl natūraliai medienoje susikaupusio P išskiriamas didesnis P kiekis, išimties tvarka gali būti taikoma didesnė vertė, neviršijanti 0,1.
      
         (2)  Kaip apibrėžta Europos Parlamento ir Tarybos direktyvoje 2009/28/EB (OL L 140, 2009 6 5, p. 16).
      
         (3)  OL L 396, 2006 12 30, p. 1.
      
         (4)  Kaip nustatyta Europos Parlamento ir Tarybos reglamente (EB) Nr. 1272/2008 (OL L 353, 2008 12 31, p. 1).
      
         (5)  Kaip nustatyta Tarybos direktyvoje 67/548/EEB (OL 196, 1967 8 16, p. 1).
      
         (6)  Kaip nustatyta Reglamente (EB) Nr. 1272/2008.
      
         (7)  Kaip nustatyta Direktyvoje 67/548/EEB.